Ντάβιντ Μόμπεργκ Κάρλσον

Ο Γενς Ντέιβιντ Τζοακίμ Μόμπεργκ Κάρσον ( στα σουηδικά: Jens David Joacim Moberg Karlsson} , γεννημένος στις 20 Μαρτίου 1994, είναι ένας Σουηδός ποδοσφαιριστής που αγωνίζεται ως επιθετικός στον Άρη Θεσσαλονίκης, δανεικός από την Ουράβα Ρεντ Ντάιαμοντς. Με το αντιπροσωπευτικό συγκρότημα της χώρας του, έχει τρεις συμμετοχές κι έχει σκοράρει ένα τέρμα.

 Ο Κάρλσον ξεκίνησε να παίζει ποδόσφαιρο στις ακαδημίες της Björsäters IF, μιας ερασιτεχνικής ομάδας με έδρα το Δήμο του Μάριεσταντ. Το 2008, σε ηλικία δεκατεσσάρων ετων μεταπήδησε στην ΙΦΚ Μάριεσταντ, η οποία αγωνίζονταν στην 5η κατηγορία του Σουηδικού ποδοσφαίρου. Λόγω των εντυπωσιακών του εμφανίσεων με τις σουηδικές εθνικές ομάδες νέων έγινε περιζήτητος από αρκετούς συλλόγους των ανωτέρων κατηγοριών, αλλά αυτός επέλεξε να υπογράψει συμβόλαιο (2011) και να ενταχθεί στην ομάδα νέων της Γκέτεμποργκ, τον σύλλογο που υποστήριζε από μικρός. Πραγματοποίησε το ντεμπούτο του στην Άλσβενσκαν με την ανδρική ομάδα της Γκέτεμποργκ στις 26 Σεπτεμβρίου 2011 στον εκτός έδρας νίκη της ομάδας του, με 1-2, επί της Τζουργκάρντεν. Η αγωνιστική πρόοδός του οδήγησε την Γκέτεμποργκ να τον προάγει στην ανδρική ομάδα και να υπογράψει μαζί του πενταετές συμβόλαιο, το Μάιο του 2012. .Στις 26 Μαΐου 2013, κατέκτησε το Κύπελλο Σουηδίας με την Γκέτεμποργκ νικώντας στα πέναλτι την Τζουργκάρντεν με 4-2. Στις 19 Ιουνίου 2013, μεταπήδησε από την Γκέτεμποργκ στην αγγλική Σάντερλαντ, με την οποία υπέγραψε τετραετές συμβόλαιο συνολικής αξίας 1.900.000 €. Πραγματοποίησε το ντεμπούτο του -αλλά παράλληλα και τη μοναδική του εμφάνιση με τα χρώματα της Σάντερλαντ- στη νίκη με 4-2 επί της Μίλτον Κέινς Ντονς για το θεσμό του Λιγκ Καπ Αγγλίας. Κιλμάρνοκ Στις 31 Ιανουαρίου 2014, παραχωρήθηκε δανεικός στη σκωτσέζικη ομάδα Κιλμάρνοκ για το υπόλοιπο της σεζόν. Πραγματοποίησε το ντεμπούτο του με τον σκωτσέζικο σύλλογο την 1η Μαρτίου 2014 εναντίον της Σενβτ Μίρεν, αντικαθιστώντας στο 73ο λεπτό τον Chris Johnston, σε ένα παιχνίδι που η Κιλμάρνοκ έχασε τελικά με 2–0. Στις 13 Αυγούστου 2014, ο Κάρλσον άφησε την Σάντερλαντ και υπέγραψε τετραετές συμβόλαιο με την δανέζικη Νόρντζελαντ Στις 21 Ιουνίου 2016, ο Κάρλσον επέστρεψε στη χώρα του και εντάχθηκε στην Νόρσεπινγκ με συμβόλαιο διάρκειας 3 ½ ετών έναντι άγνωστης αμοιβής. Στις 10 Δεκεμβρίου 2018, ο Κάρλσον υπέγραψε συμβόλαιο συνεργασίας διάρκειας 3 ½ ετών με την τσεχική Σπάρτα Πράγας. Κατά το πρώτο εξάμηνο της παρουσίας του στην Πράγα ήταν βασικός, με καλές εμφανίσεις, γκολ και ασιστ αλλά η αλλαγή προπονητή, το φθινόπωρο του 2019, τον οδήγησε σε αγωνιστικό παραγκωνισμό, και τελικά με απόφαση του Τόμας Ροσίτσκι, τεχνικού διευθυντή της ομάδας, στάλθηκε να αγωνίζεται με τη β΄ ομάδα, στην τρίτη εθνική κατηγορία. Την επόμενη χρονιά η κατάσταση, κι ο Κάρλσον βοήθησε την Σπάρτα στην κατάκτηση του κυπέλλου Τσεχίας, τον Ιούλιο του 2020 με νίκη 2-1 επί της Σλόβαν Λίμπερετς στον τελικό. Με τη φανέλα της Σπάρτα αγωνίστηκε συνολικά σε 96 ματς, πετυχαίνοντας 26 γκολ και δίνοντας 22 ασιστ. Στις 30 Δεκεμβρίου 2021, ο Κάρλσον υπέγραψε συμβόλαιο συνεργασίας με την Ιαπωνική Ουράβα Ρεντ Ντάιαμοντς. Στη «χώρα του ανατέλλοντος ηλίου» ο Κάρλσον πανηγύρισε την κατάκτηση του Ασιατικού Τσαμπιονς Λιγκ (2021-22) και αγωνίστηκε 46 φορές (έχοντας 13 γκολ και 6 ασίστ) σε όλες τις διοργανώσεις. Στις 19 Ιουλίου 2023, ο Άρης Θεσσαλονίκης ανακοίνωσε την απόκτηση του Κάρλσον με ετήσιο δανεισμό. Πραγματοποίησε το ντεμπούτο του με τους "κίτρινους" στις 27 Ιουλίου 2023, στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ . Έχοντας αντιπροσωπεύσει τη Σουηδία ως μέλος των ομάδων Κ-17, Κ19 και Κ-21 μεταξύ 2009 και 2017, ο Κάρλσον πραγματοποίησε το ντεμπούτο του με την Εθνική Σουηδίας στις 8 Ιανουαρίου 2017 στον φιλικό αγώνα εναντίον της Εθνική Ακτής Ελεφαντοστού, αντικαθιστώντας στο 62ο λεπτό τον Nicklas Bärkroth. Σκόραρε το πρώτο του τέρμα με τα χρώματα της Εθνικής Σουηδίας, στη φιλική νίκη με 6–0 επί της Εθνική Σλοβακίας, στις 12 Ιανουαρίου 2017. Η τελευταία του συμμετοχή ήταν τον Νοέμβριο του 2018 σε αγώνα με τη Εθνική Δανίας για τα Playoffs της προκριματικής φάσης του Παγκοσμίου Κυπέλλου. Γκέτεμποργκ Κύπελλο Σουηδίας: 2012–13Σπάρτα Πράγας Κύπελλο Τσεχίας: 2019–20Ουράβα Ρεντ Ντάιαμοντς ΑΦΚ Τσάμπιονς Λιγκ: 2022 Προφίλ του Κάρλσον στο transfermarkt.com David Moberg Karlsson on FC Nordsjælland (in Danish) (archived 2 October 2015) (Αγγλικά) Προφίλ Ντάβιντ Μόμπεργκ Κάρλσον στο Soccerway Ντάβιντ Μόμπεργκ Κάρλσον στην SvFF: Svenska Fotbollförbundet (Σουηδικά)